pythainlp/thaigov-corpus huggingface dataset:
รัฐบาลไทย-ข่าวทำเนียบรัฐบาล-สธ.เสนอแก้ไขระเบียบ ซื้อผักจากกลุ่มเกษตรกรปลูกผักปลอดภัย สร้างรายได้
วันเสาร์ที่ 16 กันยายน 2560
สธ.เสนอแก้ไขระเบียบ ซื้อผักจากกลุ่มเกษตรกรปลูกผักปลอดภัย สร้างรายได้
กระทรวงสาธารณสุข ประกาศนโยบายอาหารปลอดภัยในโรงพยาบาลทั่วประเทศภายในปี 2561ให้อาหารที่ปรุงจากโรงครัวของโรงพยาบาลมีความปลอดภัย 100 เปอร์เซ็นต์
กระทรวงสาธารณสุข ประกาศนโยบายอาหารปลอดภัยในโรงพยาบาลทั่วประเทศภายในปี2561ให้อาหารที่ปรุงจากโรงครัวของโรงพยาบาลมีความปลอดภัย100เปอร์เซ็นต์ พร้อมเตรียมเสนอกรมบัญชีกลางปรับปรุงระเบียบการจัดซื้อจัดจ้างให้สามารถซื้อผักปลอดภัยจากกลุ่มเกษตรกร ในราคาที่เหมาะสม
ศาสตราจารย์ คลินิกพิเศษ นายแพทย์เสรี ตู้จินดา ประธานคณะที่ปรึกษารัฐมนตรีว่าการกระทรวงสาธารณสุข ให้สัมภาษณ์ภายหลังตรวจเยี่ยมการดําเนินโครงการอาหารปลอดภัยในโรงพยาบาล
ที่โรงพยาบาลศูนย์ขอนแก่น จ.ขอนแก่น ว่า ศ.คลินิก เกียรติคุณ นพ.ปิยะสกล สกลสัตยาทร รัฐมนตรีว่าการกระทรวงสาธารณสุข ให้ความสําคัญกับความปลอดภัยของอาหารสําหรับผู้ป่วยในโรงพยาบาล เนื่องจากผู้ป่วยเจ็บป่วยร่างกายอ่อนแออยู่แล้วไม่ควรจะได้รับสารพิษเพิ่มเติมจากอาหารที่รับประทานระหว่างพักรักษาตัว ได้กําชับให้โรงพยาบาลในสังกัดทุกแห่งดําเนินการเรื่องนี้อย่างจริงจัง โดยในปี2560เริ่มที่โรงพยาบาลศูนย์โรงพยาบาลทั่วไปทุกแห่ง และขยายไปโรงพยาบาลชุมชนในปี2561 โดยให้โรงพยาบาลดําเนินการ ดังนี้
1.จัดหาผักและผลไม้ปลอดสารพิษจากเกษตรกรที่รวมตัวกันเป็นกลุ่มเกษตรกรในรูปแบบ เช่นวิสาหกิจชุมชน2.มีมาตรการควบคุม ตรวจสอบ คุณภาพความปลอดภัยของอาหารทุกกระบวนการ ตั้งแต่
การผลิต วัตถุดิบ การขนส่ง การปรุง3.โรงครัวที่ปรุงอาหารผู้ป่วยและร้านอาหารในโรงพยาบาลผ่านมาตรฐานด้านสุขาภิบาลอาหารตามเกณฑ์ที่กําหนด เพื่อให้ ผู้ป่วยและญาติได้รับประทานอาหารปลอดภัยไม่ส่งผลเสียต่อสุขภาพ
นอกจากนี้ เพื่อให้โครงการอาหารปลอดภัยมีความยั่งยืน สร้างแรงจูงใจให้กลุ่มเกษตรผู้ปลูกผักปลอดสารพิษ กระทรวงสาธารณสุขได้เตรียมกําหนดแนวทางการจัดซื้อจัดจ้างผักปลอดภัย โดยกําหนดคุณลักษณะของผักปลอดภัยเป็นเรื่องสําคัญ อาทิ ลักษณะทางกายภาพของผักทุกชนิด ลักษณะทางชีวภาพ มาตรการควบคุมกํากับ โดยการบริหารสัญญาซื้อวัสดุบริโภค กําหนดระยะเวลาจ่ายเงินให้รวดเร็วขึ้น เป็นต้น เพื่อช่วยให้เกษตรจําหน่ายในราคาที่เหมาะสม มีเงินทุนหมุนเวียนเพียงพอ ซึ่งหากมีการปลูกผักปลอดสารพิษออกสู่ตลาดต่อเนื่อง เพียงพอต่อความต้องการของประชาชน ราคาจะถูกลงช่วยให้ประชาชนเข้าถึงได้
สําหรับที่โรงพยาบาลศูนย์ขอนแก่น เป็นโรงพยาบาลขนาด1,000เตียง ในปี2559มีผู้ป่วยในเข้ารับบริการประมาณ.80,000ราย และเป็นโรงพยาบาลต้นแบบอาหารปลอดภัยอีกแห่งหนึ่งของกระทรวงสาธารณสุขอาหารที่ปรุงจากโรงครัวของโรงพยาบาลมีความปลอดภัย100เปอร์เซ็นต์ โดยในแต่ละปีโรงพยาบาลได้จัดซื้อผักปลอดสารพิษ68ชนิด จากกลุ่มเกษตรกร จํานวนกว่า1.4แสนกิโลกรัม มีโรงครัวผ่านมาตรฐานด้านสุขาภิบาลอาหารตามเกณฑ์ที่กําหนด และเจ้าหน้าที่ผ่านการอบรมครบทุกคน โดยผักทุกชนิดผ่านการสุ่มตรวจเดือนละ2ครั้ง หากพบจะมีการเตือนและลงโทษโดยการปรับลดราคาลงร้อยละ50
******************************  16กันยายน2560
รัฐบาลไทย-ข่าวทำเนียบรัฐบาล-สำนักงานสลากมอบเงินสนับสนุนให้กับโรงพยาบาลและหน่วยงาน เพื่อใช้ในการรักษาผู้ป่วยโรค COVID-19 [กระทรวงการคลัง]
วันอังคารที่ 31 มีนาคม 2563
สํานักงานสลากมอบเงินสนับสนุนให้กับโรงพยาบาลและหน่วยงาน เพื่อใช้ในการรักษาผู้ป่วยโรค COVID-19 [กระทรวงการคลัง]
สํานักงานสลากกินแบ่งรัฐบาลมอบเงินสนันสนุนให้กับมูลนิธิรามาธิบดี จํานวนเงิน 1,000,000 บาท เพื่อใช้ในการจัดซื้อเครื่องมือแพทย์ อุปกรณ์ทางการแพทย์ และกระบวนการที่เกี่ยวข้องในการรักษาผู้ป่วยโรค COVID-19
วันนี้ (31 มีนาคม 2563) เวลา 14.00 น. ที่โรงพยาบาลรามาธิบดี นายพชร อนันตศิลป์ อธิบดีกรมสรรพสามิต ในฐานะประธานกรรมการสลากกินแบ่งรัฐบาล พร้อมด้วย พันตํารวจเอกบุญส่ง จันทรีศรี ผู้อํานวยการสํานักงานสลากกินแบ่งรัฐบาล เดินทางไปมอบเงินสนันสนุนให้กับมูลนิธิรามาธิบดี จํานวนเงิน 1,000,000 บาท เพื่อใช้ในการจัดซื้อเครื่องมือแพทย์ อุปกรณ์ทางการแพทย์ และกระบวนการที่เกี่ยวข้องในการรักษาผู้ป่วยโรค COVID-19 โดยมี ศ.นพ.ปิยะมิตร ศรีธรา คณบดีคณะแพทยศาสตร์โรงพยาบาลรามาธิบดี เป็นผู้รับมอบ นอกจากนี้สํานักงานฯ ยังได้สนับสนุนโรงพยาบาลและหน่วยงานที่ให้บริการรักษาผู้ป่วยโรค COVID-19 อีก 4 แห่งประกอบด้วย ศิริราชมูลนิธิ โรงพยาบาลจุฬาลงกรณ์สภากาชาดไทย มูลนิธิโรงพยาบาลราชวิถีและสถาบันบําราศนราดูร แห่งละ 1,000,000 บาท รวมเป็นเงิน 5,000,000 บาท
ทั้งนี้ สํานักงานสลากกินแบ่งรัฐบาลขอขอบคุณบุคลากรทางการแพทย์ทุกท่านที่ได้เสียสละ ทําหน้าที่อย่างสุดความสามารถในการดูแลรักษาผู้ป่วย และขอส่งกําลังใจถึงผู้ป่วยและประชาชนคนไทยทุกคน ดูแลสุขภาพให้ปลอดภัย เพื่อก้าวผ่านวิกฤตครั้งนี้ไปด้วยกัน
รัฐบาลไทย-ข่าวทำเนียบรัฐบาล-EXIM BANK ออกมาตรการช่วยเหลือลูกค้าผู้ส่งออกที่ได้รับผลกระทบจากอุทกภัย
วันพุธที่ 2 สิงหาคม 2560
EXIM BANK ออกมาตรการช่วยเหลือลูกค้าผู้ส่งออกที่ได้รับผลกระทบจากอุทกภัย
EXIM BANK ออกมาตรการช่วยเหลือลูกค้าที่ได้รับผลกระทบจากอุทกภัยในพื้นที่ภาคตะวันออกเฉียงเหนือ โดยเฉพาะจังหวัดสกลนคร ทั้งทางตรงและทางอ้อม
นายพิศิษฐ์ เสรีวิวัฒนา กรรมการผู้จัดการ ธนาคารเพื่อการส่งออกและนําเข้าแห่งประเทศไทย (EXIM BANK) เปิดเผยว่า EXIM BANK ออกมาตรการช่วยเหลือลูกค้าที่ได้รับผลกระทบจากอุทกภัยในพื้นที่ภาคตะวันออกเฉียงเหนือ โดยเฉพาะจังหวัดสกลนคร ทั้งทางตรงและทางอ้อม โดยลูกค้าที่ได้รับผลกระทบทางตรง ได้แก่ ผู้ที่อยู่ในพื้นที่ประสบอุทกภัย สํานักงาน โรงงาน และพื้นที่เกษตรกรรมได้รับความเสียหาย ทําให้ไม่สามารถผลิตหรือขายสินค้าได้ตามคําสั่งซื้อ หรือสินค้าที่ผลิตไว้แล้วของลูกค้าได้รับความเสียหาย ไม่สามารถขายหรือส่งออกสินค้าได้ตามคําสั่งซื้อ EXIM BANK มีมาตรการบรรเทาความเดือดร้อน โดยขยายระยะเวลาต่ออายุตั๋วสัญญาใช้เงินได้สูงสุดถึง 360 วัน และลดอัตราดอกเบี้ยเป็นเวลา 1 ปี โดย 6 เดือนแรกลดอัตราดอกเบี้ยลง 3% ต่อปี (อัตราดอกเบี้ยที่ลดลงแล้วไม่ต่ํากว่า 3% ต่อปี) จากนั้นเป็นอัตราปกติ -0.5% ต่อปีสําหรับลูกค้าสินเชื่อหมุนเวียน และพักชําระหนี้เงินต้นสูงสุด 1 ปี และลดอัตราดอกเบี้ยลงเหลือ 4% ต่อปีในปีแรกสําหรับลูกค้าเงินกู้ระยะยาว
นอกจากนี้ ลูกค้าสามารถขอเงินกู้เพื่อซื้อ/ซ่อมแซมเครื่องจักร/อาคารโรงงานที่ได้รับความเสียหายจากอุทกภัยได้ภายในเดือนธันวาคม 2560 และจะได้รับอนุมัติวงเงินสินเชื่อระยะเวลา 5 ปี (ระยะเวลาปลอดชําระคืนเงินต้นไม่เกิน 1 ปี) อัตราดอกเบี้ย 4% ต่อปีในปีแรก หลังจากนั้นอัตราดอกเบี้ยปกติ
ส่วนลูกค้าที่ได้รับผลกระทบทางอ้อมจากอุทกภัย ครอบคลุมถึงลูกค้าที่ซัพพลายเออร์ได้รับผลกระทบจากอุทกภัย ทําให้บริษัทขาดแคลนวัตถุดิบที่ใช้ในการผลิต ลูกค้าที่มีผู้ซื้อสินค้ารายหลักอยู่ในพื้นที่ประสบอุทกภัย และไม่สามารถขายให้กับผู้ซื้อรายอื่นทดแทน กระทบต่อรายได้จากการขายของบริษัท และลูกค้าที่ประสบปัญหาด้านคมนาคม เช่น ไม่สามารถส่งสินค้าให้ลูกค้า หรือไม่สามารถรับวัตถุดิบจากซัพพลายเออร์ได้ จะได้รับการขยายระยะเวลาให้ต่ออายุตั๋วสัญญาใช้เงินได้สูงสุดถึง 360 วัน และลดอัตราดอกเบี้ยสินเชื่อหมุนเวียน 6 เดือนลง 3% ต่อปีสําหรับลูกค้าสินเชื่อหมุนเวียน (อัตราดอกเบี้ยที่ลดลงแล้วไม่ต่ํากว่า 3% ต่อปี) ส่วนลูกค้าเงินกู้ระยะยาวสามารถพักชําระหนี้เงินต้นสูงสุด 1 ปี และลดอัตราดอกเบี้ยลงเหลือ 4% ต่อปีในปีแรก
“EXIM BANK พร้อมสนับสนุนความช่วยเหลือทางการเงินเพื่อบรรเทาความเดือดร้อนของลูกค้าผู้ส่งออกที่ได้รับผลกระทบจากอุทกภัย ไม่ว่าโดยทางตรงหรือทางอ้อม เพื่อให้ภาคธุรกิจดําเนินต่อไปได้โดยไม่สะดุดและเป็นปกติโดยเร็ว” นายพิศิษฐ์กล่าว
สอบถามรายละเอียดเพิ่มเติมได้ที่ส่วนประชาสัมพันธ์ สํานักบริหาร EXIM BANK สํานักงานใหญ่
โทร. 0 2271 3700, 0 2278 0047, 0 2617 2111 ต่อ 1141-6
รัฐบาลไทย-ข่าวทำเนียบรัฐบาล-วัคซีนใจในสถานการณ์โควิด-19
วันศุกร์ที่ 29 พฤษภาคม 2563
วัคซีนใจในสถานการณ์โควิด-19
มีแนวปฏิบัติอย่างไรบ้างนะ
แนวทางเพื่อป้องกันปัญหาสุขภาพจิต มีดังนี้
รัฐบาลไทย-ข่าวทำเนียบรัฐบาล-มาตรการ “ชิมช้อปใช้ เฟส 2” มีผู้ลงทะเบียนครบ 3 ล้านคนแล้ว ยอดที่ลงทะเบียนไม่ผ่านจะนำมาเปิดเพิ่มวันละ 2 รอบ
วันจันทร์ที่ 28 ตุลาคม 2562
มาตรการ “ชิมช้อปใช้ เฟส 2” มีผู้ลงทะเบียนครบ 3 ล้านคนแล้ว ยอดที่ลงทะเบียนไม่ผ่านจะนํามาเปิดเพิ่มวันละ 2 รอบ
มาตรการ “ชิมช้อปใช้ เฟส 2” ซึ่งได้เปิดให้ลงทะเบียนระหว่างวันที่ 24-26 ตุลาคม 2562 มีผู้ลงทะเบียนรับสิทธิ์มาตรการเต็มตามโควตา 1 ล้านรายทุกวัน และครบ 3 ล้านรายแล้ว สําหรับยอดที่ลงทะเบียนไม่ครบถ้วนสมบูรณ์ในแต่ละวันจะนํามาเปิดให้ลงทะเบียนใหม่ตามลําดับวัน
นายลวรณ แสงสนิท ผู้อํานวยการสํานักงานเศรษฐกิจการคลัง ในฐานะโฆษกกระทรวงการคลัง เปิดเผยว่า มาตรการ “ชิมช้อปใช้ เฟส 2” ซึ่งได้เปิดให้ลงทะเบียนระหว่างวันที่ 24-26 ตุลาคม 2562 มีผู้ลงทะเบียนรับสิทธิ์มาตรการเต็มตามโควตา 1 ล้านรายทุกวัน และครบ 3 ล้านรายแล้ว สําหรับยอดที่ลงทะเบียนไม่ครบถ้วนสมบูรณ์ในแต่ละวันจะนํามาเปิดให้ลงทะเบียนใหม่ตามลําดับวัน โดยแบ่งครึ่งสําหรับรอบเช้าเวลา 06.00 น. และอีกครึ่งหนึ่งสําหรับรอบเย็นเวลา 18.00 น. เช่น สิทธิ์ที่เหลือของการเปิดลงทะเบียนเมื่อวันที่ 24 ตุลาคม 2562 นํามาเปิดให้ลงทะเบียนในวันที่ 27 ตุลาคม 2562 แบ่งเป็นในรอบเช้าจํานวน 91,987 ราย และรอบเย็นจํานวน 91,987 ราย
เมื่อพิจารณาในรายละเอียดการใช้จ่ายตั้งแต่วันที่ 27 กันยายน จนถึงวันที่ 26 ตุลาคม 2562 พบว่า แนวโน้มการใช้จ่ายของประชาชนเป็นไปตามที่คาดหมายไว้ กล่าวคือมีผู้เริ่มใช้สิทธิ์จํานวน 9,061,720 ราย มีการใช้จ่ายรวม 9,090 พันล้านบาท ซึ่งเป็นการใช้จ่ายจาก g-Wallet ช่อง 1 จํานวน 8,827 ล้านบาท ซึ่งกว่าร้อยละ 55 หรือประมาณ 4,881 ล้านบาท เป็นการใช้จ่ายที่ร้าน “ช้อป” ซึ่งเป็นร้านในกลุ่ม OTOP ร้านวิสาหกิจชุมชน รวมทั้งร้านธงฟ้าประชารัฐ และบริการที่เกี่ยวเนื่องกับการท่องเที่ยวในท้องถิ่นนั้น สําหรับ g-Wallet ช่อง 2 มีผู้เริ่มใช้สิทธิ์จํานวน 58,934 ราย โดยมียอดการใช้จ่ายรวม 263 ล้านบาท หรือเฉลี่ยรายละประมาณ 4,460 บาท ซึ่งผู้ใช้สิทธิ์ส่วนใหญ่กว่า 34,124 ราย หรือร้อยละ 58 ใช้จ่ายในร้าน “ชิม” หรือร้านอาหารและเครื่องดื่ม ในขณะที่ยอดการใช้จ่ายส่วนใหญ่กว่า 177 ล้านบาท หรือร้อยละ 67 เป็นการใช้จ่ายในร้าน “ช้อป”
โฆษกกระทรวงการคลังได้กล่าวอีกว่า มาตรการ “ชิมช้อปใช้ เฟส 2” ได้ขยายสิทธิ์ประโยชน์สําหรับ g-Wallet ช่อง 2 จากเดิมผู้ที่เติมเงินและใช้จ่ายในร้าน “ชิมช้อปใช้” ได้รับเงินชดเชยร้อยละ 15 ของยอดใช้จ่ายไม่เกิน 30,000 บาท (เงินชดเชยไม่เกิน 4,500 บาท) โดยเพิ่มเงินชดเชยร้อยละ 20 ของยอดใช้จ่ายส่วนที่เกิน 30,000 บาท ถึง 50,000 บาท (เงินชดเชยไม่เกิน 4,000 บาท) ซึ่งสิทธิ์นี้ให้แก่ผู้ได้รับสิทธิ์ในเฟสแรกด้วย อีกทั้งได้ขยายช่องทางการเติมเงินให้สะดวกและรวดเร็วมากขึ้น สามารถทําได้ที่ตู้ ATM ของธนาคารต่าง ๆ และขยายระยะเวลาสิ้นสุดโครงการออกไปจนถึงวันที่ 31 ธันวาคม 2562 ทั้งในส่วนของการรับสมัครร้านค้าเข้าร่วมมาตรการและการใช้จ่ายเพื่อรับสิทธิ์ของประชาชน
กรมบัญชีกลาง โทร. 02 2706400 กด 7
App “เป๋าตัง” ติดต่อธนาคารกรุงไทย โทร. 02 1111144
ข้อมูลเที่ยวชิมช้อปใช้ ติดต่อการท่องเที่ยวแห่งประเทศไทย โทร. 1672
รัฐบาลไทย-ข่าวทำเนียบรัฐบาล-กรมศุลกากร จัดสัมมนา “Digital Customs 2018”
วันพฤหัสบดีที่ 23 สิงหาคม 2561
กรมศุลกากร จัดสัมมนา “Digital Customs 2018”
อธิบดีกรมศุลกากร เป็นประธานเปิดงานสัมมนา “Digital Customs 2018” ณ ห้อง Meeting Room 1-2 ศูนย์การประชุมแห่งชาติสิริกิติ์ กรุงเทพมหานคร
วันนี้ (วันที่ 23 สิงหาคม 2561) นายกุลิศ สมบัติศิริ อธิบดีกรมศุลกากร เป็นประธานเปิดงานสัมมนา “Digital Customs 2018” โดยมีนางสาววรรณดี เมาลานนท์ ผู้เชี่ยวชาญด้านนวัตกรรมเทคโนโลยีสารสนเทศ สํานักเทคโนโลยีสารสนเทศและการสื่อสาร กล่าวรายงาน และนายเจษฎา อริยฉัตรกุล ผู้อํานวยการสํานักเทคโนโลยีสารสนเทศและการสื่อสาร พร้อมด้วยนายอุทัย ดวงสูงเนิน ผู้เชี่ยวชาญด้านเครื่องคอมพิวเตอร์และระบบสื่อสาร สํานักเทคโนโลยีสารสนเทศและการสื่อสาร ร่วมให้การต้อนรับ โดยมีทั้งหน่วยงานภายในและภายนอกที่เกี่ยวข้องเข้าร่วมสัมมนา ณ ห้อง Meeting Room 1-2 ศูนย์การประชุมแห่งชาติสิริกิติ์ กรุงเทพมหานคร
กรมศุลกากรจัดสัมมนาครั้งนี้ โดยมีวัตถุประสงค์เพื่อประชาสัมพันธ์การพัฒนาบริการของกรมศุลกากร ให้เป็นไปตามนโยบาย Thailand 4.0 แก่ผู้เข้าร่วมสัมมนา ซึ่งประกอบด้วย ผู้นําเข้า ผู้ส่งออก ตัวแทนออกของ ตัวแทนผู้รับขนส่งสินค้า และธนาคารต่าง ๆ ได้รับทราบบริการใหม่ของกรมศุลกากร ซึ่งมุ่งเน้นการให้บริการผู้ประกอบการในลักษณะบริการออนไลน์เพิ่มขึ้น ประกอบด้วยด้านการให้บริการยื่นคําขอลงทะเบียนเป็นผู้ปฏิบัติ
พิธีการศุลกากรหรือปรับปรุงแก้ไขข้อมูลทะเบียนผู้ปฏิบัติพิธีการศุลกากรของผู้ประกอบการนําเข้า/ส่งออก ผ่านอินเตอร์เน็ตตลอด 24 ชั่วโมง ด้วยระบบการลงทะเบียนผู้มาติดต่อออนไลน์ (e-Register) และการยกเลิกสําเนาเอกสารราชการ (Zero Copy) ซึ่งประชาชนสามารถใช้บัตรประจําตัวประชาชนเพียงใบเดียวในการติดต่อราชการ, ด้านการให้บริการช่องทางการชําระเงินผ่านธนาคารหรือตัวแทนรับชําระเงิน ด้วยระบบชําระเงินอิเล็กทรอนิกส์โดยผ่านช่องทางการให้บริการของธนาคาร/ตัวแทนรับชําระเงิน (e-Bill Payment) โดยสามารถชําระภาษีอากรและภาษีอื่น ๆ เช่น ใบขนสินค้า, ใบสั่งเก็บเงิน และใบแจ้งหนี้ค่าธรรมเนียมในการดําเนินการพิธีการทางศุลกากร และด้านการให้บริการตรวจสอบและติดตามสถานะการผ่านพิธีการใบขนสินค้า (Import-Export Declaration), บริการตรวจสอบและติดตามการรายงานยานพาหนะเข้า-ออกและบัญชีสินค้า (Manifest), บริการตรวจสอบและติดตามสถานะการผ่านพิธีการใบกํากับการขนย้ายสินค้า (Goods Transition Control List), บริการตรวจสอบข้อมูลทะเบียนผู้มาติดต่อ (Customs Registration), บริการตรวจสอบข้อมูลทะเบียนสิทธิประโยชน์ทางภาษีอากร (e-Tax Incentives Registration), บริการตรวจสอบประวัติการชําระค่าธรรมเนียมศุลกากร และรายการค้างชําระ (Customs Fee), บริการตรวจสอบข้อมูลการโอนเงินคืน (Transfer Money), บริการตรวจสอบและจัดพิมพ์ใบเสร็จรับเงิน (e-Bill), บริการตรวจสอบและติดตามความเคลื่อนไหวของไปรษณียภัณฑ์ (Postal Parcel) และบริการตรวจสอบข้อมูลใบขนสินค้า สําหรับหน่วยงานผู้ออกใบอนุญาต (OGA Declaration) ด้วยระบบ e-Tracking
การสัมมนาในวันนี้ จึงถือเป็นโอกาสอันดี ที่ผู้เข้าร่วมสัมมนาจะได้รับทราบบริการใหม่ของกรมศุลกากร โดยการนําเอาระบบ ICT เข้ามาปรับใช้เพื่อเพิ่มประสิทธิภาพการให้บริการของภาครัฐ และสร้างมูลค่าเพิ่มให้กับธุรกิจการค้าระหว่างประเทศให้ทันกับโลกในยุคปัจจุบัน
ทั้งนี้เป้าหมายสูงสุดของการจัดสัมมนาครั้งนี้ เพื่อรองรับนโยบายของรัฐบาลในการผลักดันให้ก้าวไปสู่การเป็นรัฐบาลอิเล็กทรอนิกส์ ซึ่งเป็นส่วนหนึ่งในการผลักดันการขับเคลื่อนเศรษฐกิจของประเทศ สอดคล้องตามนโยบาย Digital Economy ให้ประสบความสําเร็จอย่างจริงจัง
รัฐบาลไทย-ข่าวทำเนียบรัฐบาล-นายกรัฐมนตรียืนยันความบริสุทธิ์ ไม่ใส่ใจคนแอบอ้างชื่อ พร้อมสั่งสอบคนเผยแพร่คลิปเสียงไม่เห็นด้วยกับรายชื่อผู้ถูกเสนอให้ สนช.พิจารณาแต่งตั้งเป็น กสทช.
วันอังคารที่ 24 เมษายน 2561
นายกรัฐมนตรียืนยันความบริสุทธิ์ ไม่ใส่ใจคนแอบอ้างชื่อ พร้อมสั่งสอบคนเผยแพร่คลิปเสียงไม่เห็นด้วยกับรายชื่อผู้ถูกเสนอให้ สนช.พิจารณาแต่งตั้งเป็น กสทช.
นายกรัฐมนตรียืนยันความบริสุทธิ์ ไม่ใส่ใจคนแอบอ้างชื่อ พร้อมสั่งสอบคนเผยแพร่คลิปเสียงไม่เห็นด้วยกับรายชื่อผู้ถูกเสนอให้ สนช.พิจารณาแต่งตั้งเป็น กสทช.
วันนี้ (24 เมษายน 2561) ณ บริเวณห้องโถง ตึกบัญชาการ 1 ทําเนียบรัฐบาล พลเอก ประยุทธ์ จันทร์โอชา นายกรัฐมนตรีให้สัมภาษณ์ถึงปัญหาคณะกรรมการกิจการกระจายเสียง กิจการโทรทัศน์ และกิจการโทรคมนาคม (กสทช.) กรณีสภานิติบัญญัติแห่งชาติ (สนช.) ยังไม่สามารถสรรหาได้ว่า กําลังหารืออยู่ว่าจะมีวิธีการใดที่เหมาะสมเพราะมีความจําเป็นต้องดําเนินการต่อไป จะใช้เวลาคัดสรรถึงอีกเมื่อไหร่และจะต้องมีการประมูลอะไรอีกหรือเปล่า ใครเป็นคนทํา และถ้าเช่นนั้นจะต้องมีมาตรา 44 หรือเปล่า ต้องไปดูกฎหมายต่าง ๆของ กสทช.ว่ารัฐบาลต้องแก้ไขอะไรหรือเปล่า เพราะเป็นเรื่องของการสรรหา มีการตีความกันไปกันคนละทางสองทาง ซึ่งได้ปรึกษาฝ่ายกฎหมายแล้ว
ในส่วนกรณีคลิปเสียงที่อ้างนายกรัฐมนตรีไม่เห็นด้วยกับรายชื่อผู้ถูกเสนอให้ สนช.พิจารณาแต่งตั้งเป็น กสทช.นายกรัฐมนตรีกล่าวว่า ผมไม่ไปใส่ใจ ชื่อนายกรัฐมนตรีก็อ้างกันเยอะตอนนี้ ไปหาหลักฐานมาให้หน่อยใครอ้างอีก อ้างโครงการโน่นนี้ ผมไม่เคยให้ใครทั้งสิ้น ตอนนี้ก็ให้สอบสวนสอบหาอยู่ว่ามาจากไหน และต้องไปหาคนเผยแพร่คลิปด้วย ต้องไปจัดระเบียบให้ดีว่าในส่วนของสภาฯ มีคนเก่าคนใหม่ คนที่หมดหน้าที่แล้วไม่ควรมาทํางานในนี้หรือเปล่า ถ้าใครไม่เกี่ยวเอามาใช้งานข้อมูลมันก็รั่วไหลหมด และผมก็รู้ตัวผมดีอยู่แล้วว่าผมทําหรือไม่ทํา คนเรามันปกปิดไม่ได้ ถ้าเรามั่นใจว่าเราไม่ได้ทําก็จบ ใครจะว่าอะไรก็ว่าไปผมก็ต้องยอมรับ คนรักเท่าผืนหนัง คนชังเท่าผืนเสื่อ จะมีใครรักผมร้อยเปอร์เซ็นไม่มีหรอก
----------------------------------------------
รัฐบาลไทย-ข่าวทำเนียบรัฐบาล-กรมส่งเสริมอุตสาหกรรม กระทรวงอุตสาหกรรม นำคณะสื่อมวลชนลงพื้นที่ภาคเหนือตอนล่าง เยี่ยมชมห้างหุ้นส่วนจำกัด แม่สอดจรรย์สุดา อ.เมือง จ.ตาก
วันพฤหัสบดีที่ 3 สิงหาคม 2560
กรมส่งเสริมอุตสาหกรรม กระทรวงอุตสาหกรรม นําคณะสื่อมวลชนลงพื้นที่ภาคเหนือตอนล่าง เยี่ยมชมห้างหุ้นส่วนจํากัด แม่สอดจรรย์สุดา อ.เมือง จ.ตาก
รองอธิบดีกรมส่งเสริมอุตสาหกรรม นําคณะสื่อมวลชนลงพื้นที่ภาคเหนือตอนล่าง เยี่ยมชมห้างหุ้นส่วนจํากัด แม่สอดจรรย์สุดา อ.เมือง จ.ตาก
วันนี้ (1 สิงหาคม 2560) นางแน่งน้อย เวทยพงษ์ รองอธิบดีกรมส่งเสริมอุตสาหกรรม นําคณะสื่อมวลชนลงพื้นที่ภาคเหนือตอนล่าง เยี่ยมชมห้างหุ้นส่วนจํากัด แม่สอดจรรย์สุดา อ.เมือง จ.ตาก ผู้ผลิตและจําหน่ายน้ําพริกกุ้งและขนมไทย ตรา “จรรย์สุดา”น้ําพริกกุ้ง ได้แก่ น้ําพริกกุ้งสูตรดั้งเดิม น้ําพริกกุ้งสูตรเผ็ดน้อย น้ําพริกกุ้งสูตรเข้มข้น และ น้ําพริกกุ้งสูตรแห้งกรอบ จําหน่ายทั้งแบบปลีกและส่ง โดยมีพื้นที่จําหน่ายในเขตภาคเหนือเป็นหลัก โดยได้ขยายงานในด้านกําลังการผลิตให้เพิ่มขึ้น จากเดิมผลิตได้จํานวน 1 ตันต่อเดือน รวมทั้งต้องการยกระดับสินค้าให้มีคุณภาพมาตรฐานสากล เพื่อรองรับการขยายตลาดในอนาคตไปยังกลุ่มลูกค้าเป้าหมายทั่วประเทศและส่งออกไปยังต่างประเทศ โดยได้ยื่นคําร้องขอเข้าร่วมโครงการกองทุนตามแนวประชารัฐ วงเงิน 20,000 ล้านบาท ซึ่งได้รับการอนุมัติสินเชื่อในวงเงิน 2.17 ล้านบาท และขอรับบริการด้านการพัฒนาตามเงื่อนไขในโครงการ โดยคาดว่าจะสามารถขยายงานในด้านกําลังการผลิตน้ําพริกกุ้งให้เพิ่มมากขึ้น และยกระดับสินค้าให้มีคุณภาพ ตามมาตรฐานสากล ได้แก่ HACC,GMP,Code และ Halal เพื่อรองรับการขยายตลาดในอนาคตไปยังกลุ่มลูกค้าเป้าหมายทั่วประเทศและส่งออกไปยังต่างประเทศ
รัฐบาลไทย-ข่าวทำเนียบรัฐบาล-รมต.อุตตมฯ ร่วมคณะนายกรัฐมนตรี เยี่ยมชมการดำเนินงานของศูนย์แพทย์แผนไทยพนา จ.อำนาจเจริญ
วันจันทร์ที่ 23 กรกฎาคม 2561
รมต.อุตตมฯ ร่วมคณะนายกรัฐมนตรี เยี่ยมชมการดําเนินงานของศูนย์แพทย์แผนไทยพนา จ.อํานาจเจริญ
รมต.อุตตมฯ ร่วมคณะนายกรัฐมนตรี เยี่ยมชมการดําเนินงานของศูนย์แพทย์แผนไทยพนา จ.อํานาจเจริญ
จ.อํานาจเจริญ : วันนี้ (23 กรกฎาคม 2561) เวลา 11.00 น. นายอุตตม สาวนายน รัฐมนตรีว่าการกระทรวงอุตสาหกรรม ร่วมคณะนายกรัฐมนตรี (พลเอกประยุทธ์ จันทร์โอชา) เยี่ยมชมการดําเนินงานของศูนย์แพทย์แผนไทยพนา จ.อํานาจเจริญ พร้อมรับฟังบรรยายสรุป เรื่อง โครงการเมืองสมุนไพรอํานาจเจริญ และเยี่ยมชมการดําเนินการการสร้างเครือข่ายผู้เพาะปลูกสมุนไพรในชุมชน การผลิตผลิตภัณฑ์จากสมุนไพร หมอพื้นบ้าน (ภูมิปัญญาพื้นบ้าน) และการส่งเสริมการใช้สมุนไพรในการดูแลรักษาสุขภาพของประชาชน การสาธิตการนวดแผนไทย และการดําเนินงานของคลีนิคบริการศูนย์แพทย์แผนไทยพนา โดยมีนายสุวินัย ต่อศิริสุข เลขานุการรัฐมนตรีว่าการกระทรวงอุตสาหกรรม นายพสุ โลหารชุน ปลัดกระทรวงอุตสาหกรรม นายทองชัย ชวลิตพิเชฐ รองปลัดกระทรวงอุตสาหกรรม นายสุรพล ชามาตย์ หัวหน้าผู้ตรวจราชการกระทรวงอุตสาหกรรม ร่วมคณะ
ศูนย์แพทย์แผนไทยพนา เป็นศูนย์การแพทย์แผนไทยครบวงจร บริการคลินิกแพทย์แผนไทยเพื่อส่งเสริมสุขภาพ รักษาและฟื้นฟู ผลิตและจําหน่ายยาสมุนไพรที่มีคุณภาพโดยเน้นการใช้สมุนไพรคุณภาพดีในท้องถิ่น เป็นศูนย์ฝึกอบรมวิชาชีพด้านการแพทย์แผนไทย ศึกษาวิจัยและพัฒนาด้านการแพทย์แผนไทยส่งเสริมองค์ความรู้ภูมิปัญญาพื้นบ้าน ผสมผสานกับการแพทย์แผนปัจจุบัน
รัฐบาลไทย-ข่าวทำเนียบรัฐบาล-“ยุติธรรม” ประชุมคณะกรรมการกองทุนยุติธรรม เพื่ออำนวยความยุติธรรม  ลดความเหลื่อมล้ำให้ประชาชน
วันศุกร์ที่ 21 กันยายน 2561
“ยุติธรรม” ประชุมคณะกรรมการกองทุนยุติธรรม เพื่ออํานวยความยุติธรรม  ลดความเหลื่อมล้ําให้ประชาชน
พลอากาศเอก ประจิน จั่นตอง รองนายกรัฐมนตรี และรัฐมนตรีว่าการกระทรวงยุติธรรม เป็นประธานการประชุมคณะกรรมการกองทุนยุติธรรม ครั้งที่ ๖/๒๕๖๑
ในวันศุกร์ที่ ๒๑ กันยายน ๒๕๖๑ เวลา ๐๙.๐๐ น.
ณ ห้องประชุมกระทรวงยุติธรรม ๑ ชั้น ๙ อาคารราชบุรีดิเรกฤทธิ์ ศูนย์ราชการเฉลิมพระเกียรติฯ
พลอากาศเอก ประจิน จั่นตอง รองนายกรัฐมนตรี และรัฐมนตรีว่าการกระทรวงยุติธรรม
เป็นประธานการประชุมคณะกรรมการกองทุนยุติธรรม ครั้งที่ ๖/๒๕๖๑
โดยมี ศาสตราจารย์พิเศษวิศิษฏ์ วิศิษฏ์สรอรรถ ปลัดกระทรวงยุติธรรม
นายธวัชชัย ไทยเขียว รองปลัดกระทรวงยุติธรรม
พร้อมด้วยผู้บริหารกระทรวงยุติธรรม กรรมการผู้ทรงคุณวุฒิ และผู้แทนจากหน่วยงานต่างๆ เข้าร่วมประชุม
โดยที่ประชุมได้รับทราบผลการช่วยเหลือเงินกองทุนยุติธรรมทั้งในส่วนกลางและส่วนภูมิภาค ประจําปี ๒๕๖๑
(ตั้งแต่ ๑ ตุลาคม ๒๕๖๐ – ๓๑ สิงหาคม ๒๕๖๑) ซึ่งมีผู้ยื่นคําขอรับความช่วยเหลือ จํานวนทั้งสิ้น ๘,๘๒๐ ราย ดําเนินการแล้วเสร็จ
จํานวน ๗,๘๖๔ ราย อยู่ระหว่างการพิจารณา จํานวน ๙๕๐ ราย รวมเงินให้ความช่วยเหลือทั้งสิ้น ๑๙๕,๑๑๓,๓๓๒.๕๐ บาท
และรับทราบผลการช่วยเหลือเยียวยาแก่ผู้เสียหายและจําเลยในคดีอาญา ตามพระราชบัญญัติค่าตอบแทนผู้เสียหายและค่าทดแทน
และค่าใช้จ่ายแก่จําเลยในคดีอาญา พ.ศ. ๒๕๔๔ (และที่แก้ไขเพิ่มเติม (ฉบับที่ ๒) พ.ศ. ๒๕๕๙ ประจําปีงบประมาณ ๒๕๖๑
(ระหว่างเดือนตุลาคม ๒๕๖๐ – สิงหาคม ๒๕๖๑) โดยมีผู้ยื่นคําขอจํานวน ๑๒,๓๐๓ ราย จําแนกเป็น ผู้เสียหาย
จํานวน ๑๑,๘๒๒ ราย จําเลย จํานวน ๔๘๑ ราย ซึ่งดําเนินการแล้วเสร็จ​ จํานวน​ ๘,๙๗๖​ เรื่อง​
อนุมัติเงินช่วยเหลือ จํานวน ๕,๖๘๓​ ราย เป็นเงินจํานวน ๒๗๖,๗๙๙,๕๒๓.๘๓ บาท ไม่อนุมัติเงินช่วยเหลือจํานวน ๓,๒๙๓ ราย
เนื่องจากไม่เข้าหลักเกณฑ์หรือได้รับการบรรเทาความเสียหายจากทางอื่นมาพอสมควรแล้ว
นอกจากนี้ ที่ประชุมพิจารณาร่างแผนปรับปรุงและพัฒนาประสิทธิภาพการดําเนินงานของกองทุนยุติธรรม​ ประจําปีบัญชี​ ๒๕๖๑​ - ๒๕๖๒​
และพิจารณาแผนการจ่ายเงินและการรับเงินของกองทุนยุติธรรม​ผ่านระบบอิเล็กทรอนิกส์​ รวมทั้งหลักเกณฑ์และวิธีปฏิบัติในการรับเงิน​
การจ่าย​ การนําเงินส่งคลังของกองทุนยุติธรรมผ่านระบบอิเล็กทรอนิกส์​ (KTB​ Corporate Online) และหลักเกณฑ์และวิธีการปฏิบัติ
ในการรับเงินบริจาคด้วย​ QR​ Code​ ของกองทุนยุติธรรม​
เพื่อให้การเบิกจ่ายเงินมีความคล่องตัวและมีประสิทธิภาพมากยิ่งขึ้น ทั้งนี้ ที่ประชุมมีมติให้ฝ่ายเลขาฯ​
รับข้อสังเกตจากคณะกรรมการฯ​ เพื่อนําไปแก้ไขปรับปรุงในรายละเอียด​ให้มีความครบถ้วนสมบูรณ์มากยิ่งขึ้น​ และนําเข้าที่ประชุม
เพื่อให้ความเห็นชอบอีกครั้งหนึ่ง
รัฐบาลไทย-ข่าวทำเนียบรัฐบาล-การสร้างความรู้ความเข้าใจเกี่ยวกับการลงทุนในสกุลเงินดิจิทัลแก่ประชาชน
วันพุธที่ 3 มกราคม 2561
การสร้างความรู้ความเข้าใจเกี่ยวกับการลงทุนในสกุลเงินดิจิทัลแก่ประชาชน
เนื่องจากปัจจุบันมีการนําสกุลเงินดิจิทัล (Cryptocurrency) มาใช้กันอย่างแพร่หลายมากขึ้น ทั้งสําหรับการใช้จ่ายตามร้านค้าทั่วไป รวมไปถึงการชักชวนให้ร่วมลงทุนในสกุลเงินดิจิทัลดังกล่าว จึงอาจทําให้เกิดข้อสงสัยถูกต้องตามกฎหมายหรือไม่
นายพรชัย ฐีระเวช ที่ปรึกษาด้านเศรษฐกิจการเงิน สํานักงานเศรษฐกิจการคลัง รองโฆษกกระทรวงการคลัง เปิดเผยว่า เนื่องจากปัจจุบันมีการนําสกุลเงินดิจิทัล (Cryptocurrency) เช่น Bitcoin Ethereum Litecoin เป็นต้น มาใช้กันอย่างแพร่หลายมากขึ้น ทั้งสําหรับการใช้จ่ายตามร้านค้าทั่วไป รวมไปถึงการชักชวนให้ร่วมลงทุนในสกุลเงินดิจิทัลดังกล่าว จึงอาจทําให้เกิดข้อสงสัยแก่ประชาชนว่าเงินดิจิทัลและธุรกิจที่เกี่ยวข้องนั้น ถูกต้องตามกฎหมายหรือไม่ ประกอบกับนายกรัฐมนตรีได้มีข้อสั่งการให้กระทรวงการคลังและหน่วยงานที่เกี่ยวข้องเร่งดําเนินการสร้างความรู้ความเข้าใจเกี่ยวกับการลงทุนในสกุลเงินดิจิทัลแก่ประชาชนให้ถูกต้อง โดยให้เน้นย้ําถึงข้อควรระวังและความเสี่ยงในการลงทุนเงินสกุลดังกล่าวให้ชัดเจน และเมื่อวันที่ 28 ธันวาคม 2560 กระทรวงการคลังและหน่วยงานกํากับดูแลอันได้แก่ ธนาคารแห่งประเทศไทย (ธปท.) สํานักงานคณะกรรมการกํากับหลักทรัพย์และตลาดหลักทรัพย์ (กลต.) สํานักงานป้องกันและปราบปรามการฟอกเงิน (ปปง.) ที่ประชุมมีความเห็นร่วมกัน ดังนี้
1. ถึงแม้ว่าเทคโนโลยีของสกุลเงินดิจิทัล (Blockchain) มีศักยภาพที่จะพัฒนาเป็นเครื่องมือเพื่อเพิ่มประสิทธิภาพบริการทางการเงินและสร้างนวัตกรรมอื่นๆ ที่เป็นประโยชน์ แต่ในประเทศไทยเช่นเดียวกับประเทศอื่นๆ ยังไม่ยอมรับเงินสกุลเงินดิจิทัลต่างๆ เป็นเงินที่ใช้ชําระหนี้ได้ตามกฎหมาย
2. ปัจจุบันมูลค่าของเงินสกุลดิจิทัลมีความผันผวนมากเกิดจากความต้องการของผู้ซื้อและผู้ขายเป็นหลัก จนอาจไม่สอดคล้องกับพื้นฐานทางเศรษฐกิจ และบางกรณีมีลักษณะเก็งกําไรสูง ดังนั้น ผู้ที่ถือเงินสกุลดิจิทัลจึงมีความเสี่ยงที่จะขาดทุนสูงได้ด้วย ผู้ลงทุนจึงควรตระหนักว่าสามารถรับความเสี่ยงได้มากน้อยเพียงใด
3. ประชาชนควรใช้ความระมัดระวังเป็นอย่างสูงก่อนตัดสินใจลงทุนในสกุลเงินดิจิทัลเนื่องจากอาจมีผู้มีเจตนาทุจริตมีพฤติกรรมหลอกลวงเงินจากประชาชนโดยอ้างถึงการลงทุนในเงินสกุลดิจิทัลและจูงใจด้วยผลตอบแทนสูงในระยะเวลาสั้น ๆ เช่นเดียวกับกรณีแชร์ลูกโซ่ โดยอาจสังเกตเบื้องต้นจากวิธีการชักจูงด้วยการเสนออัตราผลตอบแทนที่สูงเกินความเป็นจริง การกดดันให้ต้องรีบตัดสินใจลงทุน เป็นต้น ทั้งนี้ กรณีดังกล่าวอาจเข้าข่ายความผิดตามกฎหมายว่าด้วยการกู้ยืมเงินที่เป็นการฉ้อโกงประชาชนด้วย
4. ในบางกรณี การทําธุรกรรมด้วยเงินสกุลดิจิทัลอาจไม่ได้ผ่านการระบุตัวตนหรือการตรวจสอบแหล่งที่มาของเงินอย่างครบถ้วนจึงอาจเป็นช่องทางให้ผู้มีเจตนาทุจริตใช้ทําธุรกรรมที่ผิดกฎหมาย เช่น การฟอกเงินประชาชน เป็นต้น ประชาชนจึงอาจเข้าไปเกี่ยวข้องกับกระบวนการดังกล่าวโดยไม่ได้รู้เห็นมาก่อน
5. หน่วยงานกํากับดูแลที่เกี่ยวข้องอยู่ระหว่างการติดตามพัฒนาการของสกุลเงินดิจิทัลอย่างใกล้ชิด ทั้งนี้ จะมีการตั้งคณะทํางานระหว่าง กระทรวงการคลัง ธปท. สํานักงาน กลต. และ ปปง. เพื่อพิจารณาทางเลือกเชิงนโยบายเพื่อดูแลสกุลเงินดิจิทัลอย่างเหมาะสมต่อไป
สํานักนโยบายระบบการเงินและสถาบันการเงิน สํานักงานเศรษฐกิจการคลัง
โทร. 0 2273 9020 ต่อ 3636 3219 และ 3248 โทรสาร 0 2618 3366
รัฐบาลไทย-ข่าวทำเนียบรัฐบาล-นายกรัฐมนตรีสั่งการเร่งสร้างความเข้าใจต่อศูนย์ Big Data มุ่งหวังให้เป็นศูนย์ข้อมูล เพื่อใช้ประโยชน์ในทุก ๆ ด้าน
วันอังคารที่ 23 มกราคม 2561
นายกรัฐมนตรีสั่งการเร่งสร้างความเข้าใจต่อศูนย์ Big Data มุ่งหวังให้เป็นศูนย์ข้อมูล เพื่อใช้ประโยชน์ในทุก ๆ ด้าน
นายกรัฐมนตรีสั่งการเร่งสร้างความเข้าใจต่อศูนย์ Big Data มุ่งหวังให้เป็นศูนย์ข้อมูล เพื่อใช้ประโยชน์ในทุก ๆ ด้าน
วันนี้ (23 มกราคม 2560) เวลา 13.40 น. ณ บริเวณห้องโถง ตึกบัญชาการ 1 ทําเนียบรัฐบาล พลเอก ประยุทธ์ จันทร์โอชา นายกรัฐมนตรีกล่าวภายหลังการประชุมคณะรัฐมนตรีถึงการสร้างความเข้าใจเกี่ยวกับการปฏิรูป และการจัดทํายุทธศาสตร์ชาติ ซึ่งรัฐบาลได้จัดทํา Big Data (ศูนย์ข้อมูลขนาดใหญ่) เพื่อใช้ประโยชน์ในทุก ๆ ด้าน โดยได้แต่งตั้งคณะทํางานเพื่อมาขับเคลื่อนศูนย์ข้อมูลดังกล่าว ทั้งนี้ เพื่อให้สามารถใช้ประโยชน์จากข้อมูลมาจัดทํายุทธศาสตร์ แผนงานงบประมาณ เพื่อไม่ให้เกิดความซ้ําซ้อน โดยได้สั่งการให้เร่งสร้างการรับรู้เกี่ยวกับการใช้ข้อมูลจากศูนย์ Big Data เพื่อให้เป็นกลไกหลักในการบริหารแผ่นดินนําไปสู่การบริหารราชการแบบ 4.0 และเพื่อให้สอดคล้องกับการพัฒนาทรัพยากรมนุษย์รุ่นใหม่ในระบบราชการ
นายกรัฐมนตรีกล่าวต่อไปว่า วันนี้ส่วนราชการต้องพิจารณาการทํางาน โดยให้ดูกระบวนการภายในของส่วนราชการประกอบด้วย อย่ามุ่งแต่คิดโครงการออกมา แล้วทําโครงการให้สําเร็จถือว่าเป็นผลสัมฤทธิ์ ต้องดูว่าทําให้เกิดความร่วมมือ และเกิดการปฏิรูปภายในส่วนราชการด้วยหรือเปล่า
-------------------------------------------------------